Þriðji og fjórði bekkur kynnir sér störf og framhaldssnám Nemendur í starfskynningu í Verkís þar sem þeim var boðið í morgunmat Í gær og dag féll hefðbundin kennsla niður hjá 3. og 4. bekk þegar nemendur fóru í starfskynningar ýmist norðan heiða eða á höfuðborgarsvæðinu . Líklega eru um 300 nemendur í starfskynningum á höfuðborgarsvæðinu en þar gátu þeir valið á milli um 100 fyrirtækja og stofnana til þess að heimsækja . Fyrir norðan eru um 20 fyrirtæki sem nemendur hafa úr að velja . Kennarar í lífsleikni , Anna Sigríður , Daníel Freyr Jónsson og Rannveig Ármannsdóttir sjá til þess að allt fari sómasamlega fram sunnanlands en Ingibjörg Magnúsdóttir heldur um stjórnartaumana fyrir norðan . Á morgun fara nemendur svo á háskólakynningar til að kynna sér það háskólanám sem í boði er á Íslandi .